pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีช่วยเกษตรฯ "มนัญญา" เปิดงาน "เกษตรยั่งยืน ค่ำคืนคาวบอยไนท์"
วันจันทร์ที่ 9 ธันวาคม 2562
รัฐมนตรีช่วยเกษตรฯ "มนัญญา" เปิดงาน "เกษตรยั่งยืน ค่ําคืนคาวบอยไนท์"
รัฐมนตรีช่วยเกษตรฯ "มนัญญา" เปิดงาน "เกษตรยั่งยืน ค่ําคืนคาวบอยไนท์" มุ่งส่งเสริมให้มีการทําเกษตรกรรมแบบยั่งยืน เพื่อให้พี่น้องเกษตรกรมีคุณภาพชีวิตที่ดีขึ้น
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดงาน "เกษตรยั่งยืน ค่ําคืนคาวบอยไนท์" ณ บริเวณเขื่อนป่าสักชลสิทธิ์ ว่า การจัดงานดังกล่าวได้รับความร่วมมือทั้งจากภาครัฐ ภาคเอกชน สถาบันการศึกษา และผู้ประกอบการการเลี้ยงโคนม - โคเนื้อ รุ่นใหม่ โดยมีกําหนดจัดงานระหว่างวันที่ 7 - 15 ธันวาคม 2562 ซึ่งทางจังหวัดลพบุรีได้เล็งเห็นถึงความสําคัญของอาชีพเกษตรกรที่นับวันอาชีพนี้จะจํานวนน้อยลงทุกปี กลุ่มวิสาหกิจชุมชนโคนม - โคเนื้อ อําเภอพัฒนานิคม จึงมีการรวมตัวเกษตรกรที่จะขับเคลื่อนนโยบายให้ประสบความสําเร็จ เกษตรกรได้มีโอกาสเพิ่มรายได้ให้กับครอบครัว ที่จะเป็นเครื่องมือสําคัญในการยกระดับคุณภาพชีวิตของเกษตรกรให้ดียิ่งขึ้น อีกทั้งยังเป็นการเชื่อมโยงนโยบายที่สําคัญของรัฐบาลสู่พี่น้องประชาชนตามความต้องการและสามารถแก้ปัญหาได้อย่างยั่งยืน ตรงตามเป้าหมายของรัฐบาล และสร้างโอกาสในการนําประเทศไทยสู่ครัวของโลกอีกทางหนึ่ง
"กระทรวงเกษตรและสหกรณ์ภายใต้การนําของนายกรัฐมนตรี (พลเอกประยุทธ จันทร์โอชา) มุ่งหวังให้ภาคเกษตรของไทยมีความเข้มแข็ง จึงมุ่งส่งเสริมให้มีการทําเกษตรกรรมแบบยั่งยืน เพื่อให้พี่น้องเกษตรกรมีคุณภาพชีวิตที่ดีขึ้น ซึ่งการจัดงานดังกล่าว ทําให้เห็นว่าภาคประชาสัมคมได้มีการร่วมมือร่วมใจกันที่จะสานต่อความเข้มแข็งด้านการเกษตร ทั้งการปลูกพืชและเลี้ยงสัตว์ ซึ่งถือเป็นจุดแข็งและเป็นยุทธศาสตร์ที่สําคัญของรัฐบาล ในการนําพาประเทศสู่ไทยแลนด์ 4.0 ต่อไป" นางสาวมนัญญา กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“กรมศุลกากร”ขายทอดตลาดรถของกลาง 199 คัน กวาดรายได้เข้ารัฐกว่า  365 ล้านบาท
วันศุกร์ที่ 7 กรกฎาคม 2560
“กรมศุลกากร”ขายทอดตลาดรถของกลาง 199 คัน กวาดรายได้เข้ารัฐกว่า  365 ล้านบาท
ผลการประมูลขายทอดตลาดรถยนต์และรถจักรยานยนต์ของกลาง เมื่อวันที่ 6 กรกฎาคม 2560 ที่ผ่านมา กรมศุลกากรสามารถขายทอดตลาดรถยนต์และรถจักรยานยนต์ของกลางได้ จํานวน 199 คัน นํารายได้เข้ารัฐกว่า 365 ล้านบาท
นายชัยยุทธ คําคุณ รองอธิบดี รักษาราชการแทนอธิบดีกรมศุลกากร และในฐานะโฆษกกรมศุลกากร เปิดเผยว่า จากที่กรมศุลกากรได้จัดงานการประมูลขายทอดตลาดรถของกลางทั้งสิ้น จํานวน 300 คัน โดยเป็นรถยนต์ของกลางที่นําออกประมูล จํานวน 268 คัน และรถจักรยานยนต์ของกลางที่นําออกประมูล จํานวน 32 คัน ทั้งนี้กรมศุลกากรสามารถขายทอดตลาดรถยนต์และรถจักรยานยนต์ของกลางได้ทั้งสิ้น จํานวน 199 คัน ซึ่งเป็นรถยนต์ของกลาง จํานวน 177 คัน รถจักรยานยนต์ 22 คัน รวมรายได้เข้ารัฐทั้งสิ้น 365,172,000 บาท สําหรับรถยนต์ของกลางที่มีผู้ประมูลไปในราคาสูงสุด 3 ลําดับแรก ได้แก่
1. รถยนต์ยี่ห้อ ROLLS ROYCE รุ่น PHANTOM BLACK ปี 2006 สีดํา เปิดประมูลในราคา 10,750,000 บาท สามารถจําหน่ายได้ในราคา 18,200,000 บาท ลําดับที่ 2. รถยนต์ยี่ห้อ PORSCHE รุ่น 911 CARRERA TURBO S ปี 2014 สีเทา เปิดประมูลในราคา 9,290,000 บาท สามารถจําหน่ายได้ในราคา 14,600,000 บาท ลําดับที่ 3. รถยนต์ยี่ห้อ ROLLS ROYCE รุ่น PHANTOM ปี 2006 สีดํา เปิดประมูลในราคา 8,990,000 บาท สามารถจําหน่ายได้ในราคา 13,100,000 บาท ในส่วนของรถจักรยานยนต์ของกลางที่มีผู้ประมูลไปในราคาสูงสุด 3 ลําดับแรก ได้แก่ ลําดับที่ 1. รถจักรยานยนต์ยี่ห้อ BMW รุ่น R68 ปี 1954 สีดํา เปิดประมูลในราคา 203,000 บาท สามารถจําหน่ายได้ในราคา 3,600,000 บาท ลําดับที่ 2. รถจักรยานยนต์ยี่ห้อ BMW รุ่น R69 S สีดํา เปิดประมูลในราคา 203,000 บาท สามารถจําหน่ายได้ในราคา 1,750,000 บาท ลําดับที่ 3. รถจักรยานยนต์ยี่ห้อ BMW รุ่น R60 US ปี 1969 สีดํา เปิดประมูลในราคา 540,000 บาท สามารถจําหน่ายได้ในราคา 1,300,000 บาท
ทั้งนี้ผู้ชนะการประมูลต้องชําระเงินค่าซื้อรถยนต์และจักรยานยนต์ของกลางครบเต็มจํานวนที่ได้ประมูลต่อกรมศุลกากร ภายในวันพุธที่ 19 กรกฎาคม 2560 (ไม่รวมเงินค้ําประกันการประมูล) และจะต้องนํารถยนต์และรถจักรยานยนต์ไปจดทะเบียนที่กรมขนส่งทางบก กระทรวงคมนาคมภายใน 6 เดือน นับตั้งแต่วันที่ออกใบรับรองการนําเข้า (แบบที่ 32)
กรมศุลกากรมุ่งมั่นให้บริการเพื่อการพัฒนาที่ยั่งยืนของเศรษฐกิจไทยและเชื่อมโยงการค้าโลก จัดเก็บภาษีอย่างเป็นธรรม โปร่งใส และมีประสิทธิภาพ ปกป้องสังคมให้ปลอดภัยด้วยระบบควบคุมทางศุลกากร ทั้งยังอํานวยความสะดวกทางการค้าและส่งเสริมระบบโลจิสติกส์ของประเทศ พร้อมส่งเสริมเศรษฐกิจของประเทศด้วยมาตรการทางศุลกากรและข้อมูลการค้าระหว่างประเทศ
รัฐบาลไทย-ข่าวทำเนียบรัฐบาล-สำนักงานสรรพากรพื้นที่สาขาห้วยขวาง 1 ไม่สามารถให้บริการได้เป็นการชั่วคราว
วันอังคารที่ 31 มีนาคม 2563
สํานักงานสรรพากรพื้นที่สาขาห้วยขวาง 1 ไม่สามารถให้บริการได้เป็นการชั่วคราว
จากมาตรการรับมือและป้องกันไวรัส COVID-19 ของกรมสรรพากร ได้รับแจ้งว่ามีผู้เสียภาษีไปใช้บริการ ณ สํานักงานสรรพากรพื้นที่สาขาห้วยขวาง 1 ติดเชื้อไวรัส COVID-19 เป็นผลให้ต้องปิดสํานักงานสรรพากรพื้นที่สาขาห้วยขวาง 1
จากมาตรการรับมือและป้องกันไวรัส COVID-19 ของกรมสรรพากร ได้รับแจ้งว่ามีผู้เสียภาษีไปใช้บริการ ณ สํานักงานสรรพากรพื้นที่สาขาห้วยขวาง 1 ติดเชื้อไวรัส COVID-19 เป็นผลให้ต้องปิดสํานักงานสรรพากรพื้นที่สาขาห้วยขวาง 1 ซึ่งตั้งอยู่ภายในอาคารสํานักงานเขตห้วยขวาง เป็นการชั่วคราว เป็นเวลา 8 วัน ตั้งแต่วันที่ 30 มีนาคม 2563 จนถึงวันที่ 6 เมษายน 2563
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ตามที่กรมสรรพากรได้มีมาตรการรับมือและป้องกันไวรัส COVID-19 นั้น กรมสรรพากรได้มีการสั่งปิดให้บริการชั่วคราวของ สํานักงานสรรพากรพื้นที่สาขาห้วยขวาง 1 ซึ่งตั้งอยู่ภายในอาคารสํานักงานเขตห้วยขวาง เป็นเวลา 8 วัน ตั้งแต่วันที่ 30 มีนาคม 2563 จนถึงวันที่ 6 เมษายน 2563 เพื่อเป็นการเฝ้าระวังและเพื่อสังเกตอาการ ณ ที่พักอาศัย (Self – Quarantine at Home) ทั้งนี้ ยังไม่พบว่ามีเจ้าหน้าที่สรรพากรท่านใดเป็นผู้ป่วยติดเชื้อไวรัส COVID-19 นอกจากนี้ทางกรมสรรพากรจะดําเนินการทําความสะอาด ฆ่าเชื้อในอาคาร รวมถึงให้เจ้าหน้าที่กักตัวเองในที่พักอาศัย เพื่อความปลอดภัยของผู้เสียภาษีและเจ้าหน้าที่ และเป็นไปตามมาตรการป้องกันไวรัส COVID-19 ของกรมสรรพากร และแนวทางปฏิบัติของกรมควบคุมโรค กระทรวงสาธารณสุขโดยเคร่งครัด”
โฆษกกรมสรรพากร กล่าวเพิ่มเติมว่า “ทั้งนี้ เพื่อความสะดวก รวดเร็ว และปลอดภัยจากโรค COVID-19 ผู้เสียภาษีสามารถใช้บริการผ่านช่องทางอิเล็กทรอนิกส์ของกรมสรรพากรได้ที่ www.rd.go.th ”
หากมีข้อสงสัยสามารถสอบถามรายละเอียดได้ที่ ศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-สธ. เผยรพ.พระจอมเกล้าเพชรบุรี เปิดบริการตามปกติ ไม่ได้รับผลกระทบจากน้ำท่วม
วันเสาร์ที่ 25 พฤศจิกายน 2560
สธ. เผยรพ.พระจอมเกล้าเพชรบุรี เปิดบริการตามปกติ ไม่ได้รับผลกระทบจากน้ําท่วม
กระทรวงสาธารณสุข เผยโรงพยาบาลพระจอมเล้าเพชรบุรี เปิดให้บริการตามปกติ  ระดับน้ําโดยรอบโรงพยาบาลลดลงต่อเนื่อง กําชับเจ้าหน้าที่เฝ้าระวังโรคที่มากับน้ําท่วม โดยเฉพาะฉี่หนู ระวังอันตรายจากการจมน้ําและไฟช็อต
กระทรวงสาธารณสุข เผยโรงพยาบาลพระจอมเล้าเพชรบุรี เปิดให้บริการตามปกติ ระดับน้ําโดยรอบโรงพยาบาลลดลงต่อเนื่อง กําชับเจ้าหน้าที่เฝ้าระวังโรคที่มากับน้ําท่วม โดยเฉพาะฉี่หนู ระวังอันตรายจากการจมน้ําและไฟช็อต
นายแพทย์โอภาส การย์กวินพงศ์ รองปลัดกระทรวงสาธารณสุขในฐานะโฆษกกระทรวงสาธารณสุข ให้สัมภาษณ์ว่า นายแพทย์เจษฎา โชคดํารงสุข ปลัดกระทรวงสาธารณสุข มีความเป็นห่วงประชาชนในจังหวัดเพชรบุรีที่ถูกน้ําท่วม จึงได้สั่งการให้สาธารณสุขจังหวัดเพชรบุรีจัดส่งทีมแพทย์ และพยาบาลดูแลประชาชนที่ได้รับผลกระทบ วันนี้ 25 พฤศจิกายน 2560 ได้รับรายงานจากนายแพทย์สาธารณสุขจังหวัดว่า ปริมาณน้ําบริเวณโดยรอบของโรงพยาบาลพระจอมเกล้าเพชรบุรี ลดลงอย่างต่อเนื่อง ไม่เข้าในตัวอาคารโรงพยาบาลเปิดให้บริการตามปกติ ห้องฉุกเฉินเปิด 24 ชั่วโมง ประชาชนสามารถเดินทางมารับบริการได้ และกองสาธารณสุขฉุกเฉินได้ส่งยาชุดน้ําท่วมไปช่วยจังหวัดเพชรบุรีจํานวน 5,000 ชุด
ทั้งนี้ ได้ให้เจ้าหน้าที่ติดตามเฝ้าระวังและสื่อสารความเสี่ยงไปยังประชาชน ป้องกันการเสียชีวิตจากการจมน้ํา ไม่ควรลงเล่นน้ําบริเวณที่มีน้ําท่วมขัง น้ําเชี่ยว ไม่ดื่มของมึนเมา ผู้ที่มีโรคประจําตัวไม่ควรอยู่ตามลําพัง ผู้ปกครองควรดูแลเด็กอย่างใกล้ชิด อย่าปล่อยให้อยู่ตามลําพัง รวมทั้งระวังอันตรายจากไฟฟ้าช็อต ห้ามสัมผัสอุปกรณ์ไฟฟ้าทุกชนิดขณะที่ตัวเปียกชื้น หรือยืนอยู่บนที่ชื้นแฉะหรือตัวแช่อยู่ในน้ํา หากพบเสาไฟล้ม สายไฟฟ้าขาด หรือแช่อยู่ในน้ําอย่าเข้าใกล้ ต้องรีบแจ้งการไฟฟ้าที่อยู่ในพื้นที่รีบแก้ไขโดยด่วน
นอกจากนี้ ขอให้ประชาชนระมัดระวังการถูกของมีคมบาดขณะเดินลุยน้ํา และโรคติดต่อที่มากับน้ําท่วม เช่น โรคน้ํากัดเท้า ที่สําคัญคือโรคฉี่หนู หากป่วย มีไข้ ปวดเมื่อยกล้ามเนื้อ โดยเฉพาะน่อง อาจเป็นโรคนี้ได้ ให้รีบพบแพทย์โดยเร็ว โรคนี้มียารักษาให้หาย แต่หากปล่อยทิ้งไว้อาจมีอาการรุนแรงและเสียชีวิตได้ หากมีผู้ป่วยมีไข้ ปวดเมื่อยร่างกาย ให้วินิจฉัยและรักษาด้วยยาปฏิชีวนะตามมาตรฐาน ประชาชนเจ็บป่วยฉุกเฉินโทร 1669 ฟรี ตลอด 24 ชั่วโมง
******************************* 25 พฤศจิกายน 2560
รัฐบาลไทย-ข่าวทำเนียบรัฐบาล-มท.2 นำคณะลงพื้นที่จังหวัดลำปาง ตรวจติดตามการดำเนินงานสำคัญของรัฐบาล และกระทรวงมหาดไทย
วันศุกร์ที่ 4 พฤษภาคม 2561
มท.2 นําคณะลงพื้นที่จังหวัดลําปาง ตรวจติดตามการดําเนินงานสําคัญของรัฐบาล และกระทรวงมหาดไทย
มท.2 นําคณะลงพื้นที่จังหวัดลําปาง ตรวจติดตามการดําเนินงานสําคัญของรัฐบาล และกระทรวงมหาดไทย
วันนี้ (4 พ.ค. 61) เวลา 11.00 น. ณ ศาลากลางจังหวัดลําปาง นายสุธี มากบุญ รัฐมนตรีช่วยว่าการกระทรวงมหาดไทย พร้อมคณะ ได้เดินทางมาให้กําลังใจและตรวจติดตามการดําเนินงานตามนโยบายรัฐบาลและกระทรวงมหาดไทย พร้อมมอบนโยบายและแนวทางการปฏิบัติราชการให้แก่หัวหน้าส่วนราชการจังหวัดลําปาง โดยมี นายทรงพล สวาสดิ์ธรรม ผู้ว่าราชการจังหวัดลําปาง นายศรีโรจน์ นิมมานพัชรินทร์ และนายสุรพล บุรินทราพันธุ์ รองผู้ว่าราชการจังหวัดลําปาง พร้อมคณะหัวหน้าส่วนราชการ ข้าราชการ พนักงาน และลูกจ้างให้การต้อนรับ
การตรวจเยี่ยมราชการของรัฐมนตรีช่วยว่าการกระทรวงมหาดไทยในครั้งนี้ เพื่อติดตามการดําเนินงานตามนโยบายของรัฐบาลและกระทรวงมหาดไทยในพื้นที่จังหวัดลําปาง มีประเด็นสําคัญดังนี้ 1) การขับเคลื่อนการพัฒนาภาค กลุ่มจังหวัด จังหวัด และความเชื่อมโยงในระดับต่างๆ 2) โครงการจิตอาสาพระราชทานตามแนวพระราชดําริ 3) โครงการไทยนิยม ยั่งยืน 4) การบริหารจัดการขยะมูลฝอย 5) โครงการตลาดประชารัฐ 6) การขับเคลื่อน OTOP/โครงการชุมชนท่องเที่ยว OTOP นวัตวิถี 7) การดําเนินงานของศูนย์ดํารงธรรม 8) การจัดหาที่ดินทํากินชุมชนภายใต้นโยบายที่ดินแห่งชาติ (คทช.) 9) การเตรียมความพร้อมในการรับมือภัยแล้ง ไฟป่า และหมอกควัน 10) การป้องกันและแก้ไขปัญหายาเสพติด และ 11) การแก้ไขปัญหาความเดือดร้อนของราษฎร
โอกาสนี้ รัฐมนตรีช่วยว่าการกระทรวงมหาดไทย ได้กําชับถึงแนวทางการปฏิบัติราชการ ใน 5 ข้อสําคัญ แก่ผู้เข้าร่วมประชุม ได้แก่ 1) การเป็นข้าราชการในองค์สมเด็จพระเจ้าอยู่หัว 2) สนองนโยบายของรัฐบาลให้ดีที่สุดภายใต้กรอบของกฎหมาย 3) การวางตัวให้เป็นที่พึ่งของประชาชนอย่างแท้จริง โดยยึดหลักประชาชนเป็นศูนย์กลางในการพัฒนา 4) การนําหลักธรรมาภิบาลมาใช้ และ 5) การบริหารจัดการเชิงยุทธศาสตร์แบบมุ่งเน้นผลสัมฤทธิ์โดยเชื่ิอมโยงแผนระดับชาติลงมาจนถึงแผนระดับท้องที่/ท้องถิ่น ซึ่งจําเป็นต้องอาศัยการทํางานในรูปแบบ กรมการจังหวัด ในการร่วมคิด ร่วมทํา ร่วมรับผิดชอบ ร่วมแก้ไขปัญหาและร่วมติดตามประเมินผล
จากนั้น นายสุธีฯ ได้เดินทางไปยังหอประชุมศูนย์เรียนรู้รวมใจวอแก้วสามัคคี ตําบลวอแก้ว อําเภอห้างฉัตร เพื่อรับฟังบรรยายสรุปผลการดําเนินงานตามโครงการไทยนิยม ยั่งยืน และลงพื้นที่ติดตามการดําเนินโครงการไทยนิยมในพื้นที่ตําบลวอแก้ว อําเภอห้างฉัตร พร้อมแนะให้ทุกภาคส่วน จัดลําดับความเร่งด่วนของปัญหาในแต่ละด้าน พร้อมให้ความสําคัญกับการดําเนินงานและแก้ไขปัญหาในระดับพื้นที่ โดยขอให้ร่วมมือร่วมใจทํางานเพื่อประเทศชาติ และขับเคลื่อนภารกิจด้วยความมุ่งมั่น แก้ไขปัญหา และพัฒนางานอย่างเต็มความสามารถ เพื่อเป็นไปตามนโยบายรัฐบาลให้เกิดผลสัมฤทธิ์ต่อประชาชนอย่างแท้จริง.
ครั้งที่ 96/2561 วันที่ 4 พ.ค. 2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-นายกรัฐมนตรีพอใจโครงการบัตรสวัสดิการแห่งรัฐ ระบุเป็นโครงการที่ช่วยแบ่งเบาภาระให้กับผู้มีรายได้น้อยระดับฐานราก
วันอังคารที่ 10 ตุลาคม 2560
นายกรัฐมนตรีพอใจโครงการบัตรสวัสดิการแห่งรัฐ ระบุเป็นโครงการที่ช่วยแบ่งเบาภาระให้กับผู้มีรายได้น้อยระดับฐานราก
นายกรัฐมนตรีพอใจโครงการบัตรสวัสดิการแห่งรัฐ ระบุเป็นโครงการที่ช่วยแบ่งเบาภาระให้กับผู้มีรายได้น้อยระดับฐานราก
วันนี้ (10 ตุลาคม 2560) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงบัตรสวัสดิการแห่งรัฐที่มอบให้กับผู้มีรายได้น้อยว่า เป็นโครงการที่รัฐบาลทําได้ตรงตามเป้าหมาย และดีที่สุดในช่วงเวลานี้ ถึงแม้จะมีวงเงินจํานวนไม่มาก แต่ก็สร้างความสุข สามารถแบ่งเบาภาระให้กับผู้มีรายได้น้อยระดับฐานราก พร้อมกล่าวขอบคุณความร่วมมือจากภาคเอกชน และเจ้าหน้าที่ของรัฐในการอํานวยความสะดวกเรื่องการใช้บัตรให้กับผู้มีรายได้น้อย
-------------------------------------
รัฐบาลไทย-ข่าวทำเนียบรัฐบาล-รองนายกรัฐมนตรี ลงพื้นที่ตรวจติดตามงานตามนโยบายรัฐบาลที่จังหวัดสตูล
วันอังคารที่ 28 พฤศจิกายน 2560
รองนายกรัฐมนตรี ลงพื้นที่ตรวจติดตามงานตามนโยบายรัฐบาลที่จังหวัดสตูล
รองนายกรัฐมนตรี ลงพื้นที่ตรวจติดตามงานตามนโยบายรัฐบาลที่จังหวัดสตูล เพื่อตรวจเยี่ยมศูนย์ควบคุมการแจ้ง เข้า - ออก เรือประมงปากบารา
วันที่ 27 พฤศจิกายน 2560 พลอากาศเอก ประจิน จั่นตอง รองนายกรัฐมนตรี พร้อมด้วยผู้แทนจากส่วนราชการที่เกี่ยวข้องจากสํานักงานคณะกรรมการพัฒนาการเศรษฐกิจและสังคมแห่งชาติ กระทรวงพลังงาน และกระทรวงเกษตรและสหกรณ์ ได้เดินทางไปยังจังหวัดสตูลเพื่อลงพื้นที่ตรวจติดตามงานตามนโยบายของรัฐบาล ก่อนเข้าร่วมการประชุมคณะรัฐมนตรีอย่างเป็นทางการนอกสถานที่ ครั้งที่ 3/2560 ที่จังหวัดสงขลา ในวันที่ 28 พฤศจิกายน 2560 โดยมี นายภัทรพนธ์ รัตนพิเชษฐชัย ผู้ว่าราชการจังหวัดสตูลและหัวหน้าส่วนราชการในพื้นที่ให้การต้อนรับ
ในเวลา 12.00 น. คณะของรองนายกรัฐมนตรีได้เดินทางไปยังท่าเทียบเรือปากบารา ตําบลปากน้ํา อําเภอละงู จังหวัดสตูล เพื่อตรวจเยี่ยมศูนย์ควบคุมการแจ้ง เข้า - ออก เรือประมงปากบารา โดยศูนย์ควบคุมฯ ดังกล่าวนี้ ดําเนินงานภายใต้ข้อสั่งการของศูนย์บัญชาการแก้ไขปัญหาการทําประมงผิดกฎหมาย (ศปมผ.) โดยมีชุดสหวิชาชีพร่วมปฏิบัติงานในการควบคุม เฝ้าระวัง และตรวจสอบการทําการประมงในพื้นที่จังหวัดสตูล ประกอบด้วย กองทัพเรือ กรมประมง กรมเจ้าท่า กรมการจัดหางาน กรมสวัสดิการและคุ้มครองแรงงาน และตํารวจน้ํา
ทั้งนี้ ในการรับฟังการบรรยายสรุปทราบว่า การนําเทคโนโลยีมาช่วยในการควบคุมเรือประมงและการทําการประมง ทําให้ความพร้อมของระบบการปฏิบัติงานไม่มีปัญหาทั้งในส่วนของตรวจและติดต่อสื่อสาร ซึ่งโดยภาพรวมการกํากับดูแลเป็นไปด้วยความเรียบร้อย จากนั้นรองนายกรัฐมนตรีพร้อมด้วยคณะได้เดินทางไปเยี่ยมชมแพปลาของภาคเอกชนที่มีแรงงานต่างด้าวที่เข้าอยู่ในระบบเป็นจํานวนมากและสามารถประสบความสําเร็จในการประกอบกิจการ
จากนั้นในช่วงบ่ายคณะของรองนายกรัฐมนตรีได้เดินทางไปตรวจเยี่ยมเกษตรกรผู้ผลิตพืชอินทรีย์เพื่อรับทราบแนวทางการดําเนินงานและปัญหาอุปสรรคในพื้นที่ ที่แปลงของนางสุชาฎา หมัดหลี หมู่ที่ 6 ตําบลควนสตอ อําเภอควนโดน จังหวัดสตูล ต่อด้วยการตรวจเยี่ยมโครงการเพิ่มสมรรถนะด้านการบริหารและจัดการพลังงานครบวงจรชุมชน ระดุมชน ปี 2560 ของกลุ่มเพาะเห็ดนางฟ้าบ้านควนโสน ตําบลควนสตอ อําเภอควนโดน จังหวัดสตูล และสุดท้ายที่การตรวจเยี่ยมโครงการไฟฟ้าพลังงานน้ําคลองดุสน ของสํานักพัฒนาพลังงานทดแทน กรมพัฒนาพลังงานทดแทนและอนุรักษ์พลังงาน กระทรวงพลังงานที่บ้านโตน ตําบลทุ่งนุ้ย อําเภอควนกาหลง จังหวัดสตูล ซึ่งเป็นโครงการไฟฟ้าสร้างและส่งเสริมพลังงานทดแทนภายในประเทศ
....................................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-รมต.เทวัญ มอบหนังสือขอบคุณ 21 ผู้ประกอบการ ลงนามความร่วมมือจำหน่ายกระเช้าของขวัญอย่างเป็นธรรม ตามมาตรการคุ้มครองและพิทักษ์สิทธิ์ผู้บริโภค
วันศุกร์ที่ 22 พฤศจิกายน 2562
รมต.เทวัญ มอบหนังสือขอบคุณ 21 ผู้ประกอบการ ลงนามความร่วมมือจําหน่ายกระเช้าของขวัญอย่างเป็นธรรม ตามมาตรการคุ้มครองและพิทักษ์สิทธิ์ผู้บริโภค
รมต.เทวัญ มอบหนังสือขอบคุณ 21 ผู้ประกอบการ ลงนามความร่วมมือจําหน่ายกระเช้าของขวัญอย่างเป็นธรรม ตามมาตรการคุ้มครองและพิทักษ์สิทธิ์ผู้บริโภค
วันนี้ (22 พ.ย.2562) เวลา 13.30 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นสักขีพยานการลงนามปฏิญญาความร่วมมือการจําหน่ายกระเช้าของขวัญในช่วงเทศกาลปีใหม่ พ.ศ. 2563 ระหว่างสํานักงานคณะกรรมการคุ้มครองผู้บริโภค (สคบ.) หน่วยงานภาครัฐ และบริษัทผู้ผลิตและจําหน่ายผลิตภัณฑ์กระเช้าของขวัญ จํานวน 21 ราย โดยรัฐมนตรีประจําสํานักนายกรัฐมนตรี ได้มอบหนังสือแสดงความขอบคุณแก่ผู้ประกอบธุรกิจที่ให้ความร่วมมือ
ความร่วมมือครั้งนี้ ถือเป็นแนวทางการบูรณาการระหว่างหน่วยงานภาครัฐและเอกชน โดย สคบ. ซึ่งเป็นหน่วยงานรัฐที่มีความใกล้ชิดผู้บริโภค จะเป็นผู้สนับสนุนองค์ความรู้ด้านกฎหมายให้แก่บริษัทผู้ผลิตและจําหน่ายผลิตภัณฑ์กระเช้าของขวัญ ให้นําสินค้าที่มีคุณภาพดี มีมาตรฐาน และมีการจัดทําฉลากสินค้าที่ถูกต้องตามกฎหมายมาบรรจุเพื่อจําหน่ายต่อผู้บริโภค ในส่วนของผู้ประกอบการกระเช้าของขวัญจะต้องรับรองคุณภาพสินค้า และผู้บริโภคสามารถนํามาเปลี่ยนหรือคืนได้ กรณีที่ไม่ได้รับสินค้าตามที่ฉลากระบุไว้
รัฐมนตรีประจําสํานักนายกรัฐมนตรี กล่าวว่า รัฐบาลได้เล็งเห็นถึงความสําคัญของการคุ้มครองผู้บริโภค โดยมุ่งเน้นให้ความคุ้มครองและพิทักษ์สิทธิ์ผู้บริโภค ขณะเดียวกันได้ส่งเสริมให้ผู้ประกอบธุรกิจจําหน่ายสินค้าอย่างเป็นธรรม โดยเฉพาะในช่วงเทศกาลปีใหม่ ซึ่งผู้บริโภคมักนิยมเลือกซื้อกระเช้าของขวัญปีใหม่เป็นของฝาก จึงขอความร่วมมือผู้ประกอบธุรกิจตรวจสอบคุณภาพสินค้า วันหมดอายุ และฉลากสินค้าต้องตรงตามจํานวนสินค้าที่บรรจุ ก่อนนําออกจําหน่ายให้ผู้บริโภค
สําหรับผู้บริโภคที่ซื้อกระเช้าของขวัญปีใหม่แล้ว อาจได้รับความเดือดร้อน เสียหาย สามารถร้องเรียนต่อ สคบ. หมายเลข 1166 กรมการค้าภายใน หมายเลข 1569 หรือศูนย์ดํารงธรรมจังหวัดที่ซึ่งผู้บริโภคอาศัยอยู่ในจังหวัดนั้นๆ ได้
รัฐบาลไทย-ข่าวทำเนียบรัฐบาล-กรมการจัดหางาน เตือนภัยสื่อสังคมออนไลน์ !! พฤติกรรมการหลอกลวงคนหางานไปทำงานต่างประเทศ
วันพฤหัสบดีที่ 21 พฤษภาคม 2563
กรมการจัดหางาน เตือนภัยสื่อสังคมออนไลน์ !! พฤติกรรมการหลอกลวงคนหางานไปทํางานต่างประเทศ
นายสุชาติ พรชัยวิเศษกุล อธิบดีกรมการจัดหางาน เผย พฤติกรรมการหลอกลวงคนหางานไปทํางานต่างประเทศรูปแบบใหม่ นิยมใช้สื่อสังคมออนไลน์ในการโฆษณาการจัดหางาน (ทั้งบุคคลธรรมดาและนิติบุคคล)
เช่น เฟสบุ๊คหรือไลน์ แทนการเดินทางเข้าไปชักชวนคนหางานในพื้นที่ต่าง ๆ หรือโดยอาศัยความใกล้ชิดจากญาติ พี่ น้อง โดยตําแหน่งงานที่แอบอ้างส่วนใหญ่จะเป็น กรรมกร พนักงานเสริฟ พนักงานนวด คนงานในภาคเกษตรกรรม (เก็บผลไม้ ฟาร์มเลี้ยงสัตว์) และคนงานในภาคอุตสาหกรรม ส่วนประเทศที่มีการหลอกลวงไปทํางาน ได้แก่ ญี่ปุ่น นิวซีแลนด์ แคนาดา สาธารณรัฐเกาหลี (เกาหลีใต้) สวีเดน สหรัฐอาหรับเอมิเรตส์ ออสเตรเลีย โปแลนด์ สิงคโปร์ เนเธอร์แลนด์ (ฮอลแลนด์) กาตาร์ เยอรมนี อังกฤษ ฟินแลนด์ ฝรั่งเศส นอร์เวย์ สาธารณรัฐมัลดีฟส์ ฟิลิปปินส์ และมาเก๊า
“ จากสถานการณ์การแพร่ระบาดของโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID-19)) ทําให้เกิดการชะลอการจ้างงานในประเทศ และการส่งแรงงานไทยไปทํางานต่างประเทศ แต่ทว่ายังมีสาย/นายหน้าจัดหางานเถื่อน ลงประกาศโฆษณาการจัดหางานโดยไม่ได้รับอนุญาต และมีการชักชวนไปทํางานต่างประเทศทางเฟสบุ๊คหรือไลน์อยู่ ซึ่งทําให้การสืบหาตัวผู้กระทําความผิดเป็นเรื่องยาก อย่างไรก็ดี กรมการจัดหางานมีเจ้าหน้าที่เฝ้าระวัง ติดตาม ตรวจสอบอย่างเข้มงวด และทํารายงานการสืบสวน หากพบผู้กระทําความผิด จะดําเนินคดีตามมาตรา 66 แห่งพระราชบัญญัติจัดหางานและคุ้มครองคนหางาน พ.ศ. 2528 อย่างจริงจัง
ทั้งนี้ ในส่วนของทางบริษัทจัดหางานที่ขึ้นทะเบียนกับกรมการจัดหางาน ได้รับอนุญาตให้จัดส่งคนหางานไปทํางานต่างประเทศ และจดทะเบียนอย่างถูกต้องตามกฎหมาย จํานวน 130 แห่ง แบ่งเป็นในกรุงเทพมหานคร จํานวน 93 แห่ง และส่วนภูมิภาค อีก 37 แห่ง ยังพบการให้บริการปกติ เพราะมีการกํากับที่เข้มงวดภายใต้ กฎหมายของกรมการจัดหางาน สําหรับผู้สนใจจะไปทํางานในต่างประเทศ ควรศึกษาข้อมูลการเดินทางไปทํางานอย่างถูกต้องตามกฎหมาย โดยสามารถสอบถามเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร.1506 กด 2 กรมการจัดหางาน ” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-การจำหน่ายพันธบัตรออมทรัพย์ของกระทรวงการคลังในปีงบประมาณ พ.ศ. 2561 ครั้งที่ 2 เพิ่มเติม
วันพฤหัสบดีที่ 7 มิถุนายน 2561
การจําหน่ายพันธบัตรออมทรัพย์ของกระทรวงการคลังในปีงบประมาณ พ.ศ. 2561 ครั้งที่ 2 เพิ่มเติม
ผู้อํานวยการสํานักงานบริหารหนี้สาธารณะ รายงานผลการจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2561 ครั้งที่ 2 วงเงิน 30,000  ล้านบาท  เปิดจําหน่ายเมื่อวันที่ 10 พฤษภาคม 2561
นายภูมิศักดิ์ อรัญญาเกษมสุข ผู้อํานวยการสํานักงานบริหารหนี้สาธารณะ รายงานผลการจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2561 ครั้งที่ 2 วงเงิน 30,000 ล้านบาท เปิดจําหน่ายเมื่อวันที่ 10 พฤษภาคม 2561 ซึ่งขณะนี้จําหน่ายใกล้ครบตามวงเงินที่ประกาศแล้ว รัฐมนตรีว่าการกระทรวงการคลังได้เห็นชอบให้จัดสรรวงเงินจําหน่ายเพิ่มเติมจํานวน 3,000 ล้านบาท ตามรุ่นอายุและอัตราดอกเบี้ยเดิม คือเป็นพันธบัตรแบบไร้ใบตราสาร (Scripless) รุ่นอายุ 5 ปี อัตราดอกเบี้ยคงที่ร้อยละ 2.15 และ รุ่นอายุ 10 ปี อัตราดอกเบี้ยคงที่ร้อยละ 3.00 จําหน่ายตั้งแต่บัดนี้ จนถึงวันที่ 10 กันยายน 2561
ผู้ที่สนใจสามารถทํารายการซื้อพันธบัตรออมทรัพย์ผ่านเคาน์เตอร์ธนาคารตัวแทนจําหน่ายทุกสาขา เครื่องถอนเงินอัตโนมัติ (ATM) และระบบ Internet Banking ของธนาคารตัวแทนจําหน่ายทั้ง 4 แห่ง และผ่าน KTB netbank Application ของธนาคารกรุงไทยฯ KPLUS Application ของธนาคารกสิกรไทยฯ Bualuang mBanking Application ของธนาคารกรุงเทพฯ ซึ่งเป็นการอํานวยความสะดวกให้กับประชาชนให้สามารถเข้าถึงพันธบัตรออมทรัพย์ได้ตลอดเวลา
ทั้งนี้ ผู้ซื้อพันธบัตรออมทรัพย์รายใหม่ที่ไม่เคยลงทะเบียนข้อมูลและเปิดบัญชีฝากหลักทรัพย์สําหรับพันธบัตรออมทรัพย์ของกระทรวงการคลังแบบไร้ใบตราสาร (Scripless) จะต้องลงทะเบียนและเปิดบัญชีฝากหลักทรัพย์ที่ธนาคารตัวแทนจําหน่าย และลงทะเบียนเพื่อการซื้อพันธบัตรออมทรัพย์ผ่านระบบออนไลน์ต่างๆ
ผู้ที่สนใจซื้อพันธบัตรสามารถขอรายละเอียดเพิ่มเติมได้ที่ธนาคารตัวแทนจําหน่ายหรือที่ www.pdmo.go.th www.bot.or.th www.bangkokbank.com www.ktb.co.th www.scb.co.th www.kasikornbank.com
จึงขอประกาศให้ทราบโดยทั่วกัน
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5308
รัฐบาลไทย-ข่าวทำเนียบรัฐบาล-"ยุติธรรม" พิจารณาแผนปฏิบัติการพัฒนาระบบวิเคราะห์ข้อมูลขนาดใหญ่ (Big Data Action Plan)
วันจันทร์ที่ 4 มิถุนายน 2561
"ยุติธรรม" พิจารณาแผนปฏิบัติการพัฒนาระบบวิเคราะห์ข้อมูลขนาดใหญ่ (Big Data Action Plan)
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะทํางานบริหารจัดการข้อมูลขนาดใหญ่ (Big Data) กระทรวงยุติธรรม
ในวันจันทร์ที่ ๔ มิถุนายน ๒๕๖๑ เวลา ๐๙.๐๐ น.
ณ ห้องประชุม ค.ต.ป. ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะทํางานบริหารจัดการข้อมูลขนาดใหญ่ (Big Data) กระทรวงยุติธรรม
เพื่อพิจารณาแผนปฏิบัติการพัฒนาระบบวิเคราะห์ข้อมูลขนาดใหญ่ ของกระทรวงยุติธรรม (MOJ Big Data Action Plan)
โดยหารือเกี่ยวกับแผนการดําเนินการในระยะเวลา ๑ ปี
เพื่อกําหนดกิจกรรม เป้าหมาย ตัวชี้วัด ระยะเวลา และหน่วยงานที่รับผิดชอบ
โดยแบ่งเป็นแผนปฏิบัติการด้านต่างๆ ได้แก่ ด้านบุคลากร (Training) ด้านข้อมูลและเนื้อหา (Data and Model)
และด้านระบบ (System and Architecture)
โดยมี รศ.ดร.ธีรณี อจลากุล ผู้แทนจากมหาวิทยาลัยเทคโนโลยีพระจอมเกล้าธนบุรี
และผู้แทนหน่วยงานในสังกัดกระทรวงยุติธรรม เข้าร่วมประชุม
รัฐบาลไทย-ข่าวทำเนียบรัฐบาล-โฆษก ศบค. เผยหากสงสัยว่าตนเองอยู่ในพื้นที่เกี่ยวโยงกับผู้ป่วยยืนยันโควิด-19 สามารถเข้ารับการตรวจโดยไม่เสียค่าใช้จ่าย ย้ำยังต้องปฏิบัติ 5 มาตรการหลัก เตรียมผ่อนปรนมาตรการระยะ 3
วันจันทร์ที่ 25 พฤษภาคม 2563
โฆษก ศบค. เผยหากสงสัยว่าตนเองอยู่ในพื้นที่เกี่ยวโยงกับผู้ป่วยยืนยันโควิด-19 สามารถเข้ารับการตรวจโดยไม่เสียค่าใช้จ่าย ย้ํายังต้องปฏิบัติ 5 มาตรการหลัก เตรียมผ่อนปรนมาตรการระยะ 3
โฆษก ศบค. เผยหากสงสัยว่าตนเองอยู่ในพื้นที่เกี่ยวโยงกับผู้ป่วยยืนยันโควิด-19 สามารถเข้ารับการตรวจโดยไม่เสียค่าใช้จ่าย ย้ํายังต้องปฏิบัติ 5 มาตรการหลัก เตรียมผ่อนปรนมาตรการระยะ 3
วันนี้ (25 พ.ค. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. เผยถึงกรณีประชาชนที่มีความกังวลว่า จะอยู่ในพื้นที่เกี่ยวโยงกับผู้ป่วยติดเชื้อไวรัสโควิด-19 ที่เป็นเพศชาย อายุ 72 ปี ที่ใช้บริการร้านตัดผม ร้านอาหาร ย่านประชาชื่นและโรงพยาบาล 2 แห่งนั้น สามารถเข้ารับการตรวจหาเชื้อไวรัสโควิด-19 ได้ โดยกระทรวงสาธารณสุขและ ศบค. พร้อมให้บริการกับทุกคนเพื่อทําการตรวจหาผู้ป่วยติดเชื้อให้ได้มากที่สุด
โฆษก ศบค. ชี้แจงกรณีมีผู้เดินทางกลับภูมิลําเนาที่จังหวัดบุรีรัมย์และเสียชีวิตระหว่างอยู่ในสถานกักกันที่รัฐจัดให้ State Quarantine หลังจากเดินทางมาทําธุระที่กรุงเทพมหานครว่า ข้อมูลจากกองระบาดวิทยา กองโรคติดต่อทั่วไป และนายแพทย์สาธารณสุขจังหวัดในพื้นที่ ยังไม่สามารถยืนยันได้ว่าเป็นผู้ป่วยติดเชื้อไวรัสโควิด-19 เพราะยู่ระหว่างการสอบสวนโรค ซึ่งเจ้าหน้าที่ได้ปฏิบัติตามมาตรการโดยการสวมใส่ชุด PPE ระหว่างการตรวจสอบ เมื่อได้รับรายละเอียดเพิ่มเติมจะได้นํามารายงานภายหลัง ทั้งนี้ หากประชาชนมีความสงสัยว่า ตนเองอยู่ในพื้นที่เสี่ยงสามารถแจ้งเจ้าหน้าที่และเข้ารับการตรวจหาเชื้อไวรัสโควิด-19 ได้
ในตอนท้าย โฆษก ศบค. ฝากถึงประชาชนทุกคนว่าในสัปดาห์นี้เป็นการเตรียมการผ่อนปรนมาตรการในระยะที่ 3 จึงขอให้ทุกคนมีความร่วมมือปฏิบัติตามมาตรการหลัก 5 อย่าง เน้นการสวมใส่หน้ากากอนามัย ล้างมือเป็นประจํา เพื่อทําให้จํานวนตัวเลขผู้ป่วยติดเชื้อในประเทศไทยไม่เพิ่มมากขึ้น สามารถทําการผ่อนปรนมาตรการในระยะที่ 3 ได้
..................
กลุ่มประชาสัมพันธ์และเผยแพร่ สํานักโฆษก